(Návrh)

**ZÁKON**

**z ... 2017,**

**ktorým sa mení a dopĺňa zákon č. 140/2014 Z. z. o nadobúdaní vlastníctva poľnohospodárskeho pozemku a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

Zákon č. 140/2014 Z. z. o nadobúdaní vlastníctva poľnohospodárskeho pozemku a o zmene a doplnení niektorých zákonov v znení zákona č. 122/2015 Z. z. a zákona č. 125/2016 Z. z. sa mení takto:

1. V § 3 ods. 1 poslednej vete sa na konci pripájajú tieto slová: „z hodnoty poľnohospodárskeho pozemku s vyššou hodnotou.4a)“.

Poznámka pod čiarou k odkazu 4a znie:

„4a) § 43 ods. 2 zákona Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov.“.

1. § 3 sa dopĺňa odsekom 4, ktorý znie:

„(4) Týmto zákonom nie je dotknuté nadobudnutie vlastníctva poľnohospodárskeho pozemku na základe zákonného predkupného práva podľa osobitných predpisov.8a)“.

Poznámka pod čiarou k odkazu 8a znie:

„8a) § 23 ods. 11 a 12 zákona č. 319/2002 Z. z. o obrane Slovenskej republiky.

§ 63 zákona č. 543/2002 Z. z. v znení neskorších predpisov.“.

1. § 4 vrátane nadpisu znie:

„**§ 4**

**Postup pri prevode vlastníctva poľnohospodárskeho pozemku**

(1) Vlastník alebo iná osoba oprávnená previesť vlastníctvo poľnohospodárskeho pozemku (ďalej len „prevádzajúci“) môže poľnohospodársky pozemok bez použitia postupu podľa odsekov 3 až 8 a podľa § 5 a 6 previesť do vlastníctva

a) osobe, ktorá vykonáva poľnohospodársku výrobu9) ako podnikanie najmenej tri roky predo dňom uzavretia zmluvy o prevode vlastníctva poľnohospodárskeho pozemku v obci, v ktorej sa poľnohospodársky pozemok nachádza a je poľnohospodárom evidovaným podľa § 6a (ďalej len „evidovaný poľnohospodár“),

b) spoluvlastníkovi poľnohospodárskeho pozemku, ak ide o spoluvlastnícky podiel podľa osobitných predpisov,10)

c) blízkej osobe podľa § 116 Občianskeho zákonníka a príbuznej osobe podľa § 117 Občianskeho zákonníka.

(2) Inej osobe ako osobe podľa odseku 1 môže prevádzajúci previesť vlastníctvo poľnohospodárskeho pozemku len postupom podľa odsekov 3 až 8 a podľa § 5 a 6.

(3) Prevádzajúci je povinný zverejniť ponuku na prevod vlastníctva poľnohospodárskeho pozemku najmenej na 30 dní v Registri zverejňovania ponúk prevodu vlastníctva poľnohospodárskeho pozemku (ďalej len „register“) na webovom sídle Ministerstva pôdohospodárstva a rozvoja vidieka Slovenskej republiky (ďalej len „ministerstvo“). Ministerstvo je správcom registra, ktorý je informačným systémom verejnej správy; zverejňovanie údajov v registri je bezodplatné.

(4) Osoba oprávnená nadobúdať vlastníctvo poľnohospodárskeho pozemku je osoba, ktorá je evidovaným poľnohospodárom a ktorá vykonáva poľnohospodársku výrobu ako podnikanie najmenej tri roky predo dňom uzavretia zmluvy o prevode vlastníctva poľnohospodárskeho pozemku (ďalej len „nadobúdateľ“)

a) v obci susediacej s obcou, v ktorej sa prevádzaný poľnohospodársky pozemok nachádza, alebo

b) bez ohľadu na miesto podnikania.

(5) Prevádzajúci môže zverejniť ponuku pre osoby podľa odseku 4 písm. b), ak žiadny nadobúdateľ podľa odseku 4 písm. a) neprejavil záujem o nadobudnutie vlastníctva poľnohospodárskeho pozemku ani prevádzajúci nepreviedol vlastníctvo ním ponúkaného poľnohospodárskeho pozemku.

(6) Ak po zverejnení ponuky pre nadobúdateľa podľa odseku 4 písm. a) prejaví záujem  osoba podľa odseku 1 písm. a) z obce, kde je ponúkaný poľnohospodársky pozemok evidovaný, táto osoba má pri akceptovaní ponuky prednosť pred nadobúdateľom zo susednej obce. Rovnako platí prednosť nadobúdateľa z obce a v druhom poradí nadobúdateľa zo susednej obce pred nadobúdateľom bez ohľadu na miesto podnikania pri ponuke pre nadobúdateľa podľa odseku 4 písm. b).

(7) Ak nadobúdateľ neprejaví záujem o prevod vlastníctva poľnohospodárskeho pozemku, prevádzajúci neoznačí v registri nadobúdateľa alebo sa neuskutoční prevod poľnohospodárskeho pozemku, môže prevádzajúci poľnohospodársky pozemok previesť za cenu alebo hodnotu podľa § 5 ods. 1 písm. d) na ktorúkoľvek osobu do šiestich mesiacov od ukončenia ponukového konania podľa odseku 5.

(8) Odseky 3 až 7 a 11 sa vzťahujú aj na bezodplatný prevod darovaním poľnohospodárskeho pozemku.

(9) Slovenský pozemkový fond (ďalej len „fond“) má predkupné právo k poľnohospodárskemu pozemku, ktorého ponuka na prevod vlastníctva bola zverejnená podľa odseku 3; toto zverejnenie ponuky na prevod sa považuje za ponuku na prevod na účely predkupného práva fondu. Predkupné právo fondu má prednosť pred predkupným právom spoluvlastníka podľa § 140 Občianskeho zákonníka a zmluvným predkupným právom. Predkupné právo fondu zaniká do 30 dní po zverejnení ponuky pre nadobúdateľa podľa odseku 4 písm. a).

(10) Ak prevádzajúci prevádza spoluvlastnícky podiel k poľnohospodárskemu pozemku na osobu podľa odseku 1 písm. a) alebo na nadobúdateľa, na tento prevod sa nevzťahuje všeobecné ustanovenie o predkupnom práve podľa § 140 Občianskeho zákonníka.

(11) Nadobudnúť vlastníctvo poľnohospodárskeho pozemku môže za tých istých podmienok ako osoba podľa odseku 1 písm. a) alebo nadobúdateľ aj fyzická osoba, ktorá u takého zamestnávateľa vykonáva najmenej tri roky predo dňom uzavretia zmluvy o prevode vlastníctva poľnohospodárskeho pozemku poľnohospodársku výrobu v pracovnom pomere, v obdobnom pracovnom vzťahu alebo v inom pracovnoprávnom vzťahu.

(12) Na osobu podľa odseku 1 písm. a), ktorá je začínajúcim poľnohospodárom, alebo na nadobúdateľa, ktorý je začínajúcim poľnohospodárom, sa nevzťahuje podmienka výkonu poľnohospodárskej výroby ako podnikania najmenej tri roky.

(13) Začínajúcim poľnohospodárom sa na účely tohto zákona rozumie

a) fyzická osoba – podnikateľ, ktorá má vek do 40 rokov a na území obce vlastní alebo má v nájme poľnohospodársky pozemok alebo stavbu slúžiacu na poľnohospodársku výrobu (ďalej len „stavba“) a vykonáva na tomto poľnohospodárskom pozemku alebo v stavbe poľnohospodársku výrobu,

b) právnická osoba, ktorej člen s rozhodujúcim vplyvom11) spĺňa podmienky fyzickej osoby podľa písmena a).“.

Poznámka pod čiarou k odkazu 11 znie:

„11) Napríklad § 127 ods. 3, § 186 ods. 1 alebo § 240 ods. 1 Obchodného zákonníka.“.

1. V § 5 ods. 2 sa vypúšťa slovo „neúspešného“.
2. V § 5 ods. 4 sa slová „sa prevádzajúci predbežne dohodol na“ nahrádzajú slovami „prevádzajúci začne rokovať o“.
3. § 6 vrátane nadpisu znie:

„**§ 6**

**Overenie a preukázanie podmienok nadobúdania vlastníctva poľnohospodárskeho pozemku**

(1) Splnenie podmienok nadobúdania vlastníctva poľnohospodárskeho pozemku overuje okresný úrad, v ktorého územnom obvode je poľnohospodársky pozemok evidovaný.

(2) Nadobúdateľ je pred uzavretím zmluvy o prevode vlastníctva poľnohospodárskeho pozemku povinný podať žiadosť o overenie podmienok na nadobúdanie vlastníctva poľnohospodárskeho pozemku okresnému úradu, v ktorého územnom obvode je poľnohospodársky pozemok evidovaný.

(3) Ak § 6a ods. 7 neustanovuje inak, žiadosť podľa odseku 2 obsahuje

a) identifikačné údaje nadobúdateľa v rozsahu

1. meno, priezvisko a adresu trvalého pobytu, ak ide o fyzickú osobu,

2. názov, sídlo a identifikačné číslo organizácie, ak ide o právnickú osobu, alebo meno, priezvisko, miesto podnikania a identifikačné číslo organizácie, ak ide o fyzickú osobu – podnikateľa,

b) číslo ponuky z registra,

c) prílohy

1. potvrdenie obce, v ktorej sa vykonáva podnikanie v poľnohospodárskej výrobe, alebo potvrdenie organizácie zriadenej osobitným predpisom,12) preukazujúce podnikanie v poľnohospodárskej výrobe podľa § 4 ods. 4,

2. potvrdenie zamestnávateľa, ak ide o osobu podľa § 4 ods. 11,

3. čestné vyhlásenie o plnení podmienky podľa § 4 ods. 13, ak ide o začínajúceho poľnohospodára,

4. čestné vyhlásenie o tom, že nadobúdateľ nie je osobou podľa § 7 ods. 1,

5. informáciu obce o účele použitia poľnohospodárskeho pozemku podľa územného plánu obce alebo územného plánu zóny; informáciu vydá obec, na ktorej území sa poľnohospodársky pozemok nachádza,

6. kópiu listu, ktorým nadobúdateľ podľa § 5 ods. 3 informoval prevádzajúceho o akceptovaní ním požadovanej alebo dohodnutej ceny za m2 poľnohospodárskeho pozemku alebo hodnoty poľnohospodárskeho pozemku; to neplatí, ak ide o bezodplatný prevod vlastníctva poľnohospodárskeho pozemku,

d) podpis nadobúdateľa.

(4) O splnení podmienok nadobúdania vlastníctva poľnohospodárskeho pozemku vydá okresný úrad nadobúdateľovi osvedčenie do 30 dní odo dňa doručenia žiadosti podľa odseku 2; vo zvlášť zložitom prípade vydá osvedčenie do 60 dní. Osvedčenie obsahuje

a) číslo ponuky z registra,

b) dátum vydania,

c) odtlačok pečiatky okresného úradu so štátnym znakom Slovenskej republiky,

d) podpis oprávnenej osoby; ak sa osvedčenie vydáva v elektronickej podobe, autorizuje sa  kvalifikovaným elektronickým podpisom s mandátnym certifikátom, alebo kvalifikovanou elektronickou pečaťou.

(5) Okresný úrad odmietne vydať osvedčenie, ak

a) nadobúdateľ nevykonáva poľnohospodársku výrobu ako podnikanie podľa § 4 ods. 4; vykonávanie poľnohospodárskej výroby najmenej tri roky sa nevzťahuje na začínajúceho poľnohospodára,

b) nebol dodržaný postup ponukového konania podľa § 4 ods. 5 a 6,

c) nadobúdateľ nie je osobou podľa § 4 ods. 11 alebo

d) nadobúdateľ ani po výzve okresného úradu nedoplnil náležitosti žiadosti podľa odseku 3,

(6) Na konanie o vydaní osvedčenia sa nevzťahuje všeobecný predpis o správnom konaní.13) Na konanie o odmietnutí vydať osvedčenie sa vzťahujú primerane § 18 až 20, § 24, § 25, § 27, § 46, § 47, § 49 a § 51 až 59 všeobecného predpisu o správnom konaní.13)

(7) Ak § 6a ods. 7 neustanovuje inak, prílohou k zmluve o prevode vlastníctva poľnohospodárskeho pozemku je, ak ide o

a) prevod postupom podľa § 4 až 6, osvedčenie vydané okresným úradom podľa odseku 4; osvedčenie je prílohou aj k zmluve o prevode nehnuteľnosti podľa osobitného predpisu,14)

b) prevod podľa § 4 ods. 1,

1. potvrdenie obce alebo kópia dokladu potvrdzujúceho skutočnosť podľa § 4 ods. 1 písm. c),

2. potvrdenie obce, v ktorej sa vykonáva podnikanie v poľnohospodárskej výrobe , alebo potvrdenie organizácie zriadenej osobitným predpisom,12) preukazujúce podnikanie v poľnohospodárskej výrobe podľa § 4 ods. 1 písm. a),

3. potvrdenie zamestnávateľa, ak ide o osobu podľa § 4 ods. 11,

4. čestné vyhlásenie o plnení podmienky podľa § 4 ods. 13, ak ide o začínajúceho poľnohospodára,

c) pozemok podľa § 2 ods. 2,

1. ktorý nie je evidovaný podľa osobitného predpisu,16) potvrdenie obce o tom, že ide o pozemok v zastavanom území obce,2)

2. špecifikáciu obmedzenia jeho poľnohospodárskeho využitia podľa osobitných predpisov,4)

(8) Potvrdenie vydáva podľa

a) odseku 7 písm. b) prvého bodu obec,

1. v ktorej prevádzajúci má alebo mal pobyt,

2. v ktorej nadobúdateľ má alebo mal pobyt alebo

3. na ktorej území sa nachádza ponúkaný pozemok,

b) odseku 3 písm. c) prvého bodu a odseku 7 písm. b) druhý bod obec, v ktorej nadobúdateľ vykonáva podnikanie v poľnohospodárskej výrobe,

c) odseku 7 písm. c) prvého bodu obec, na ktorej území sa poľnohospodársky pozemok nachádza.

(9) Obec nevydá potvrdenie podľa odseku 7 písm. b) prvý bod, ak o skutočnosti podľa § 4 ods. 1 písm. c) nemá informácie.“.

1. Za § 6 sa vkladajú § 6a a 6b, ktoré vrátane nadpisov znejú:

„**§ 6a**

**Evidencia poľnohospodárov**

(1) Ministerstvo v rámci registra prevádzkuje evidenciu poľnohospodárov oprávnených nadobúdať vlastníctvo poľnohospodárskeho pozemku (ďalej len „evidencia“). Okresný úrad eviduje písomné žiadosti o zaradenie do evidencie. Evidencia obsahuje

a) meno, priezvisko, obchodné meno a miesto podnikania, ak ide o fyzickú osobu – podnikateľa, obchodné meno a sídlo, ak ide o právnickú osobu,

b) dátum začiatku podnikania v poľnohospodárskej výrobe,

c) názov obce, v ktorej poľnohospodár podniká v poľnohospodárskej výrobe,

d) údaj, či ide o začínajúceho poľnohospodára.

(2) Poľnohospodárom sa na účely tohto zákona rozumie poľnohospodár, ktorý na území obce najmenej tri roky vykonáva poľnohospodársku výrobu ako podnikanie na poľnohospodárskych pozemkoch alebo v stavbách, ktoré vlastní alebo má v nájme, alebo začínajúci poľnohospodár podľa § 4 ods. 13.

(3) Žiadosť o zaradenie do evidencie podáva fyzická osoba – podnikateľ alebo právnická osoba (ďalej len „žiadateľ“) prostredníctvom elektronického systému, ktorý je prístupný na webovom sídle ministerstva, a zároveň v listinnej podobe na okresný úrad, v ktorého územnom obvode sa nachádza obec, v ktorej má fyzická osoba – podnikateľ miesto podnikania alebo má právnická osoba sídlo. Vzor žiadosti je uvedený v prílohe.

(4) Žiadosť podľa odseku 3 obsahuje

a) názov okresného úradu a adresu jeho sídla,

b) meno, priezvisko, identifikačné číslo organizácie a miesto podnikania žiadateľa, ak ide o fyzickú osobu – podnikateľa, alebo názov, identifikačné číslo organizácie a sídlo, ak ide o právnickú osobu,

c) dátum začiatku podnikania v poľnohospodárskej výrobe,

d) názov obce, v ktorej žiadateľ podniká v poľnohospodárskej výrobe,

e) potvrdenie

1. obce, v ktorej žiadateľ vykonáva podnikanie v poľnohospodárskej výrobe, alebo

2. organizácie zriadenej osobitným predpisom12) preukazujúce podnikanie v poľnohospodárskej výrobe,

f) parcelné číslo pozemku alebo súpisné číslo stavby a názov katastrálneho územia pozemku alebo stavby

1. vo vlastníctve žiadateľa alebo

2. v nájme žiadateľa,

g) čestné vyhlásenie o plnení podmienky podľa § 4 ods. 13, ak ide o začínajúceho poľnohospodára,

h) čestné vyhlásenie o neporušení právnych predpisov na úseku ochrany poľnohospodárskej pôdy podľa osobitného predpisu,17)

i) podpis žiadateľa.

(5) Okresný úrad zaradí do evidencie žiadateľa, ktorý splnil podmienky podľa odsekov 2 až 4.

(6) Ak žiadateľ v žiadosti o zaradenie do evidencie neuvedie úplné údaje alebo ním uvedené údaje nie sú pravdivé, okresný úrad vyzve žiadateľa na doplnenie údajov alebo na opravu nesprávnych údajov a určí mu lehotu na nápravu alebo odstránenie nedostatku, ktorá je najmenej 15 dní. Ak žiadateľ v uvedenej lehote nesplní podmienky podľa odsekov 2 až 4, okresný úrad  ho nezaradí do evidencie. Okresný úrad do evidencie nezaradí ani osobu podľa § 7 ods. 1.

(7) Zaradenie do evidencie nahrádza predloženie príloh podľa § 6 ods. 3 písm. c) druhého, štvrtého a piateho bodu a odseku 7 písm. b) druhého a štvrtého bodu.

(8) Žiadateľ je povinný bez zbytočného odkladu podať žiadosť o zmenu údajov v evidencii, ak sa zmenili skutočnosti podľa odseku 1; na žiadosť sa primerane vzťahujú odseky 3 až 6.

(9) Prevádzajúci má na účely prevodu vlastníctva poľnohospodárskeho pozemku prístup k evidencii prostredníctvom registra.

(10) Na zaradenie žiadateľa do evidencie podľa odsekov 3 až 5 sa nevzťahuje všeobecný predpis o správnom konaní.13) Na nezaradenie do evidencie podľa odseku 6 sa vzťahujú primerane § 18 až 20, § 24, § 25, § 27, § 46, § 47, § 49 a § 51 až 59 všeobecného predpisu o správnom konaní.13)

**§ 6b**

**Vyradenie evidovaného poľnohospodára z evidencie**

(1) Okresný úrad vyradí evidovaného poľnohospodára z evidencie

a) na základe oznámenia podľa odseku 2,

b) ak okresný úrad zistí, že evidovaný poľnohospodár neplní podmienky podľa § 6a ods. 2,

c) na návrh obce alebo organizácie zriadenej osobitným predpisom,12) ak neplní podmienky podľa § 6a ods. 2.

(2) Ak evidovaný poľnohospodár prestane plniť podmienky podľa § 6a ods. 2, je povinný túto skutočnosť bezodkladne oznámiť okresnému úradu.

(3) Navrhovateľ podľa odseku 1 písm. c) je povinný preukázať okresnému úradu neplnenie podmienok podľa § 6a ods. 2 .

(4) Na vyradenie z evidencie podľa odseku 1 písm. b) a c) sa vzťahujú primerane § 18 až 20, § 24, § 25, § 27, § 46, § 47, § 49 a § 51 až 59 všeobecného predpisu o správnom konaní.13)“.

Poznámka pod čiarou k odkazu 17 znie:

„17) Zákon č. 220/2004 Z. z. v znení neskorších predpisov.“.

1. § 8 sa vypúšťa.
2. Za § 9a sa vkladá § 9b, ktorý vrátane nadpisu znie:

„**§ 9b**

**Prechodné ustanovenie k úpravám účinným od 1. mája 2017**

Počítanie doby podľa § 4 ods. 3 sa vzťahuje na ponuku zverejnenú po 30. apríli 2017.“.

1. Zákon sa dopĺňa prílohou, ktorá vrátane nadpisu znie:

„Príloha

k zákonu č. 140/2014 Z. z.

**VZOR**

**Žiadosť o zaradenie do evidencie poľnohospodárov oprávnených nadobúdať vlastníctvo poľnohospodárskeho pozemku**

(podľa § 6a zákona č. 140/2014 Z. z. v znení neskorších predpisov)

1/2

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Dátum zaradenia do evidencie** | | | |  | **Evidenčné číslo** | | | | |  |
|  | | | | | | | | | | |
| **Žiadosť o zaradenie do evidencie poľnohospodárov** | | | | | | | | | | |
|  | | | | | | | | | | |
| Okresný úrad, pozemkový a lesný odbor | | |  | | | | | | | |
| *ulica* | | |  | | | | | | | |
| *PSČ, obec* | | |  | | | | | | | |
|  | | | | | | | | | | |
| ***Vyplní žiadateľ*** | | | | | | | | | | |
|  | | | | | | | | | | |
| **Fyzická osoba – podnikateľ** | | | | | | | | | | |
|  | | | | | | | | | | |
| Meno | |  | | | | | | | | |
| Priezvisko | |  | | | | | | | | |
| Dátum narodenia | |  | | | | | | | | |
| Adresa trvalého pobytu | | *ulica* | | | | *obec* | *PSČ* | | | |
| Adresa miesta podnikania | | *ulica* | | | | *obec* | *PSČ* | | | |
| E-mailová adresa | |  | | | | | | | | |
|  | | | | | | | | | | |
| **Právnická osoba** | | | | | | | | | | |
| Názov | |  | | | | | | | | |
| Meno, priezvisko a dátum narodenia osoby podľa § 4 ods. 13 písm. b) | |  | | | | | | | | |
| Sídlo | | *ulica* | | | | *obec* | *PSČ* | | | |
| e-mailová adresa | |  | | | | | | | | |
|  | | | | | | | | | | |
| ***Spoločné údaje*** | | | | | | | | | | |
| IČO | | | |  | | | | | | |
| Dátum začiatku podnikania v poľnohospodárskej výrobe | | | |  | | | | | | |
| Obec, v ktorej žiadateľ vykonáva poľnohospodársku výrobu | | | |  | | | | *okres* | | |
| **Prílohy k žiadosti** | | | | | | | | | Áno | Nie |
| 1. | potvrdenie obce podľa § 6 ods. 8 písm. b) 2. bod, alebo | | | | | | | | ☐ | ☐ |
| potvrdenie organizácie zriadenej osobitným predpisom podľa § 6 ods. 8 písm. b) 2. bod | | | | | | | | ☐ | ☐ |
| 2. | vlastnený poľnohospodársky pozemok alebo stavba, alebo | | | *(uviesť najmenej jedno číslo LV, parcelné číslo pozemku alebo súpisné číslo stavby a názov katastrálneho územia vlastneného pozemku alebo stavby)* | | | | | ☐ | ☐ |
| nájomná zmluva na poľnohospodársky pozemok alebo stavbu | | | *(uviesť najmenej jedno číslo LV, na ktorom je nájomná zmluva evidovaná, parcelné číslo pozemku alebo súpisné číslo stavby a názov katastrálneho územia,*  *alebo kópiu nájomnej zmluvy)* | | | | | ☐ | ☐ |
| **Vyhlásenia žiadateľa** | | | | | | | | | | |
| Dole podpísaný vyhlasujem, že som neporušil ustanovenia zákonov č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov ani zákona č. 405/2011 Z. z. o rastlinolekárskej starostlivosti a o zmene zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov v znení neskorších predpisov. | | | | | | | | | | |

|  |  |  |  |  |  |  |  |
| --- | --- | --- | --- | --- | --- | --- | --- |
| 2/2  **Poučenie o právach dotknutej osoby podľa zákona č. 122/2013 Z. z. o ochrane osobných údajov a o zmene a doplnení niektorých zákonov v znení zákona č. 84/2014 Z. z** | | | | | | | |
| 1. Podľa § 28 ods. 1 zákona č. 122/2013 Z. z. dotknutá osoba má právo na základe písomnej žiadosti od prevádzkovateľa žiadať:    1. **potvrdenie**, či sú alebo nie sú **osobné údaje o nej spracúvané**; túto požiadavku dotknutej osoby je prevádzkovateľ povinný splniť bezodplatne,    2. vo všeobecne zrozumiteľnej forme **informácie o spracúvaní osobných údajov** v informačnom systéme v rozsahu podľa § 15 ods. 1 písm. a) až e) druhého až šiesteho bodu zákona č. 122/2013 Z. z. ; pri vydaní rozhodnutia podľa § 28 ods. 5 zákona č. 122/2013 Z. z. je dotknutá osoba oprávnená oboznámiť sa s postupom spracúvania a vyhodnocovania. Túto požiadavku dotknutej osoby je prevádzkovateľ povinný splniť bezodplatne,    3. vo všeobecne zrozumiteľnej forme presné **informácie o zdroji**, z ktorého získal jej osobné údaje na spracúvanie; túto požiadavku dotknutej osoby je prevádzkovateľ povinný splniť bezodplatne,    4. vo všeobecne zrozumiteľnej forme **zoznam jej osobných údajov**, ktoré sú predmetom spracúvania; tieto informácie je prevádzkovateľ povinný poskytnúť bezodplatne okrem úhrady vo výške, ktorá nemôže prekročiť výšku účelne vynaložených vecných nákladov spojených so zhotovením kópií, so zadovážením technických nosičov a s odoslaním informácie dotknutej osobe, ak osobitný zákon neustanovuje inak,    5. **opravu alebo likvidáciu svojich nesprávnych, neúplných alebo neaktuálnych osobných údajov**, ktoré sú predmetom spracúvania; túto požiadavku dotknutej osoby je prevádzkovateľ povinný splniť bezodplatne,    6. **likvidáciu jej osobných údajov, ktorých účel spracúvania sa skončil;** ak sú predmetom spracúvania úradné doklady obsahujúce osobné údaje, môže požiadať o ich vrátenie; túto požiadavku dotknutej osoby je prevádzkovateľ povinný splniť bezodplatne,    7. **likvidáciu jej osobných údajov**, ktoré sú predmetom spracúvania, **ak došlo k porušeniu zákona**; túto požiadavku dotknutej osoby je prevádzkovateľ povinný splniť bezodplatne,    8. **blokovanie jej osobných údajov** z dôvodu **odvolania súhlasu pred uplynutím času jeho platnosti**, ak prevádzkovateľ spracúva osobné údaje na základe súhlasu dotknutej osoby; túto požiadavku dotknutej osoby je prevádzkovateľ povinný splniť bezodplatne.   Právo dotknutej osoby možno obmedziť len podľa písm. e) a f) bodu 1) ak takéto obmedzenie vyplýva z osobitného zákona alebo jeho uplatnením by bola porušená ochrana dotknutej osoby alebo by boli porušené práva a slobody iných osôb. **Takéto obmedzenie je prevádzkovateľ povinný bez zbytočného odkladu písomne oznámiť dotknutej osobe, ako aj Úradu na ochranu osobných údajov Slovenskej republiky.**   1. Podľa § 28 ods. 2 zákona č. 122/2013 Z. z. dotknutá osoba na základe bezodplatnej písomnej žiadosti má právo u prevádzkovateľa **namietať** voči: 2. **spracúvaniu** jej osobných údajov, o ktorých predpokladá, že sú alebo budú spracúvané na účely priameho marketingu bez jej súhlasu a žiadať ich likvidáciu, 3. **využívaniu** osobných údajov uvedených v § 10 ods. 3 písm. d) zákona č. 122/2013 Z. z. (titul, meno, priezvisko a adresa) na účely priameho marketingu v poštovom styku, alebo 4. **poskytovaniu** osobných údajov uvedených v § 10 ods. 3 písm. d) zákona č. 122/2013 Z. z. (titul, meno, priezvisko a adresa) na účely priameho marketingu. 5. Okrem uvedeného dotknutá osoba má možnosť **kedykoľvek** u prevádzkovateľa **namietať** proti spracúvaniu osobných údajov v prípadoch podľa § 10 ods. 3 písm. a), e), f) alebo g) zákona č. 122/2013 Z. z. vyslovením oprávnených dôvodov alebo predložením dôkazov o neoprávnenom zasahovaní do jej práv a právom chránených záujmov, ktoré sú alebo môžu byť v konkrétnom prípade takýmto spracúvaním osobných údajov poškodené; ak tomu nebránia zákonné dôvody a preukáže sa, že námietka dotknutej osoby je oprávnená, prevádzkovateľ je povinný osobné údaje, ktorých spracúvanie dotknutá osoba namietala, bez zbytočného odkladu blokovať a zlikvidovať ihneď, ako to okolnosti dovolia. 6. Dotknutá osoba má právo **nepodrobiť sa rozhodnutiu prevádzkovateľa**, ktoré by malo pre ňu právne účinky alebo významný dosah, ak sa takéto rozhodnutie vydá na základe úkonov automatizovaného spracúvania jej osobných údajov. Dotknutá osoba má právo žiadať prevádzkovateľa o preskúmanie vydaného rozhodnutia metódou odlišnou od automatizovanej formy spracúvania, pričom prevádzkovateľ je povinný žiadosti dotknutej osoby vyhovieť, a to tak, že rozhodujúcu úlohu pri preskúmaní rozhodnutia bude mať oprávnená osoba; o spôsobe preskúmania a výsledku zistenia prevádzkovateľ informuje dotknutú osobu v lehote najneskôr do 30 dní odo dňa doručenia jej žiadosti. Dotknutá osoba nemá toto právo iba v prípade, ak to ustanovuje osobitný zákon, v ktorom sú upravené opatrenia na zabezpečenie oprávnených záujmov dotknutej osoby, alebo ak v rámci predzmluvných vzťahov alebo počas existencie zmluvných vzťahov prevádzkovateľ vydal rozhodnutie, ktorým vyhovel požiadavke dotknutej osoby, alebo ak prevádzkovateľ na základe zmluvy prijal iné primerané opatrenia na zabezpečenie oprávnených záujmov dotknutej osoby.   Ak dotknutá osoba nemá spôsobilosť na právne úkony v plnom rozsahu, jej práva môže uplatniť zákonný zástupca. Ak dotknutá osoba nežije, jej práva, ktoré mala podľa zákona č. 122/2013 Z. z., môže uplatniť blízka osoba. | | | | | | | |
|  | | | | | | |
| V .................................... | dňa *(dátum)* .................... | | |  |  |  |
|  | | | | | | |
|  |  | |  |  | podpis žiadateľa | |
|  | | | | | | |
| ***Vyplní okresný úrad*** | | | | | | |
| Evidencia okresného úradu | | | | Áno | Nie | |
|  | | | | ☐ | ☐ | |
| Číslo konania o nezaradení poľnohospodára do evidencie: | | | | |  | |
| Dátum vyradenia z evidencie | |  | | Číslo konania: |  | |

“.

Tento zákon nadobúda účinnosť 1. júla 2017.